Lotte Wæver

Lotte Wæver (født 17. februar 1942) er en dansk tidligere skuespiller og hallodame. Hun var programleder for Eurovision Song Contest 1964 i Tivoli i København.

Karriere 
Mens hun studerte, ble Wæver en av Danmarks første hallodamer i Danmarks Radio (DR). Hun ble internasjonalt kjent i 1964, da hun ledet Eurovision Song Contest fra København. Ifølge henne selv fikk hun programlederjobben fordi hun var den eneste som ville ta jobben, og at hun snakket god nok engelsk og fransk.

Konkurransen ble forstyrret av en demonstrant som tok seg opp på scenen med en plakat der det sto: «Boikott Franco og Salazar». I et intervju i 2001 fortalte Wæver at hun ikke ble rystet av hendelsen og at hun fortsatte sendingen uten problemer. 

Wævers første filmrolle var som Ellen i Midt i en jazztid fra 1969. Filmen representerte Danmark i Moskva internasjonale filmfestival samme år. Hun deltok også i filmen Aftenlandet som representerte Danmark under Moskva internasjonale filmfestival i 1977. 

Wæver sluttet i DR i 1971 og startet i stedet å jobbe som gymnaslærer.

Filmografi

Referanser

Eksterne lenker 
 

Danske skuespillere
Programledere for Eurovision Song Contest